རང་རྒྱལ་གྱི་རྩ་ཁྲིམས་ཀྱིས་གནང་བའི་རང་སྐྱོང་སྒྲོམ་གཞི་འོག་མི་རིགས་མཐུན་སྒྲིལ་ཆེན་མོ་ནང་འདྲེས་པར་ཤོག་དང་།རྒྱ་ནག་གིས་འགྲོ་སོང་ཡོད་ཚད་ལ་འཛེམ་མེད་ཀྱིས་བོད་རང་བཙན་ལ་བཀག་འགོག་བྱེད།བོད་ཆེན་པོར་དོ་དམ་བྱེད་རྒྱུ་ནི་ཡོང་མི་སྲིད་པ།རྡ་རམ་ས་ལ་བོད་གཞུང་ཡི་ཆབ་སྲིད་ལས་དོན་དང་འབྲེལ་བ་རྩ་བཅད།བོད་ཁུལ་གྱི་ཆོས་ལུགས་དབུ་ཁྲིད་ཀྱི་གོ་གནས་བསྐྱར་གསོ་འཚོལ་ཐབས་བྱེད་དགོས་སོགས་ཟེར།ལེ་ཅང་ལིན་ནི་དམངས་གཙོ་ལས་འགུལ་ཁ་འཁྱེར་བའི་ཁྲོད་ན་བོད་དོན་མཁས་པ་ཡིན་ཟེར།དམངས་གཙོའི་ཆབ་སྲིད་མཁས་པ་ཝང་ཐན་ཁྲིན་ནི་ད་ལྟ་ཕྱི་རྒྱལ་དུ་ཡོད་པའི་རྒྱ་ནག་དམངས་གཙོ་བསྒྱུར་བཅོས་ཞིབ་འཇུག་ཁང་གི་གཙོ་འཛིན་ཡིན།རྒྱ་ནག་བཅོས་བསྒྱུར་དུས་དེབ་ཁང་གི་གཙོ་འཛིན་ཟུར་པ་ལེ་ཝེ་ཏུང་ནི་ད་ལྟ་ཕྱི་རྒྱལ་དུ་ཡོད་པའི་རྒྱ་ནག་དམངས་གཙོ་བསྒྱུར་བཅོས་གཙིགས་སུ་འཛིན་པའི་རྒྱ་ནག་ཐབས་ཇུས་དབྱེ་ཞིབ་དུས་དེབ་ཁང་གི་གཙོ་འཛིན་ཡིན།